94. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 1786/88 της 14/14 Ιουν. 1988 (ΦΕΚ Β΄ 380) Ιεραρχία και αρμοδιότητες στο Υπουργείο Εμπορικής Ναυτιλίας. Έχοντας υπόψη: α)Το άρθρ. 29 του Νόμ. 1558/85 «Κυβέρνηση και Κυβερνητικά Όργανα» (ΦΕΚ 137/Α/26.7.85). β)Το άρθρ. 33 παρ. Α και Γ του Π.Δ/τος 259/88 «Οργανισμός Υπουργείου Εμπορικής Ναυτιλίας» (ΦΕΚ 117/Α΄/3.6.1988). γ)Την ανάγκη διασφάλισης της εύρυθμης και αποδοτικής λειτουργίας της Κεντρικής Υπηρεσίας του Υπουργείου Εμπορικής Ναυτιλίας και της ταχείας διεκπεραίωσης των υποθέσεών του, αποφασίζουμε: 1.Ο Υπουργός Εμπορικής Ναυτιλίας προΐσταται όλων των υπηρεσιακών μονάδων του Υπουργείου Εμπορικής Ναυτιλίας. 2.Ο Γενικός Γραμματέας ακολουθεί αμέσως μετά τον Υπουργό, και προσυπογράφει τα υπογραφόμενα από τον Υπουργό υπηρεσιακά έγγραφα. Υπογράφει αυτοτελώς τα σύμφωνα και με τις εκχωρούμενες σ’ αυτόν αρμοδιότητες και τις ισχύουσες διατάξεις εκδιδόμενα έγγραφα. 3.Ο Αρχηγός Λιμενικού Σώματος αποτελεί το αμέσως μετά το Γενικό Γραμματέα υπηρεσιακό όργανο για όλες τις διευθύνσεις των παρ. Α και Γ του άρθρ. 33 του Π.Δ/τος 259/88 και τις υπηρεσιακές μονάδες στις οποίες προΐστανται Λιμενικοί Αξιωματικοί, προσυπογράφουν όλα τα σχετικά έγγραφα της αρμοδιότητάς τους τα οποία στη συνέχεια προωθούνται για τελική υπογραφή του Γενικού Γραμματέα ή του Υπουργού Εμπορικής Ναυτιλίας. 